o
Tervetuloa, Kristian Sand! -Kiitos! -Tämä on meille kunnia.
Nyt asut Suomessa. - Kyllä.
Muutimme tänne 3 vuotta sitten, kesällä 2007.
Asetuimme pienelle Elimäen paikkakunnalle lähelle Kouvolaa.
Vaimosi Ritva on suomalainen.
Hän kuuluu helluntailaiseen Närhen sukuun. -Totta.
Hänen vanhempansa olivat helluntaisaarnaajia.
Hänen kaksi veljeään Timo ja Niilo Närhi -
ovat hyvin tunnettuja etenkin helluntaipiireissä. -Aivan.
Sait Jumalalta näyn 1985. Mikä se oli?
Sain näyn, kun oli aivan pohjalla.
Palaan siihen tuonnempana. Kävin läpi ison kriisin.
Eräässä kokouksessa makasin Pyhän Hengen valtaamana lattialla.
Sain näyn, jossa seisoin yleisön edessä eri maissa.
Palvelin kuten Jeesus Luukkaan 4. luvussa:-
"Herran Henki on minun päälläni, sillä hän on voidellut minut -
julistamaan evankeliumia köyhille, sitomaan särkyneet sydämet,-
päästämään vangitut vapauteen -
ja avaamaan sokeat silmät." Näin tätä tapahtuvan kauttani.
Herran Henki sai sen aikaan palvellessani ihmisiä.
Sitä tapahtui eri maissa. Ensimmäiseksi näin Suomen.
Se oli iso yllätys, koska -
meillä oli aina ollut voimakas kutsu Intiaan.
Emme uskoneet asuvamme täällä, mutta Jumala puhui tästä 1985.
Kolme vuotta sitten muutitte siis Suomeen.
Mitä kaikkea teette täällä?
Millainen palvelutyönne on, oletteko julkaisseet jotakin?
Mitä työssänne tapahtuu?
Herra aloitti kaiken, kun vuoden 2005 kieppeillä -
sain vierailukutsun Suomeen.
Ensimmäisellä matkallani koin voimakkaasti,-
että Jumala kutsui tänne nyt.
Oli Jumalan näyn toteutumisen aika.
Sydämeni tuli kosketetuksi. Täytyin Jumalan Isän rakkaudella -
ihmisiä kohtaan, joilla on vammoja tunne-elämän ja mielen alueella.
Tajusin, että nyt aika oli kypsä, ja niin prosessi alkoi.
Jo ennen tänne tuloamme aloin kirjoittaa kirjaa,-
joka kertoo siitä,-
miten Jumalan rakkaus voi täyttää elämässä olevan tyhjyyden,-
jos on kasvanut perheessä, missä rakkautta ei osoitettu -
fyysisesti tai muulla tavalla.
Eli heidän rakkaustankkinsa on tyhjä tai... melkein tyhjä.
Tämä tyhjiö huutaa rakkautta ja vahvistusta.
Aloin kirjoittaa kirjaa puoli vuotta ennen tuloamme.
Ensimmäisenä päivänä Suomessa Nokia Missio Kustannus lupasi -
julkaista kirjan suomeksi, mikä antoi hienon alun täällä.
Se julkaistiin puolen vuoden kuluttua.
Näky on nopeasti toteutumassa.
Jumala toimii aktiivisesti avaten monia ovia seurakuntiin -
ja eri sielunhoito -ja terapia- palvelujärjestöihin.
Joten, oli mielenkiintoista...
Sydämeni näky on kaksitahoinen: nähdä Isän rakkauden parantavan -
sydämen tyhjyyden ja rikkinäisyyden -
ja sitten vapauttaa ihmisiä heitä vaivaavista sidoksista.
Ensimmäinen osa näkyä alkoi toteutua välittömästi.
Mitä toiseen, sidoksista vapauttamiseen tuli,-
en kokenut heti johdatusta opettaa siitä.
Siihen valmistautuminen vaati enemmän rukousta,-
että sydämet voisivat vastaanottaa sen.
Vei 9 kuukautta, kunnes Jumala avasi ovia tälle opetukselle.
On hämmästyttävää, miten suuri tarve tälle on.
Nälkä on suuri, ja monet kokemukset ovat koskettaneet minua.
Toisella matkallani Suomeen tapasin lastenkodissa kasvaneen naisen.
Hän oli jäänyt orvoksi.
Siellä kodissa hän koki kovia, kuten perheessäänkin aiemmin.
Lastenkodin lapset harjoittivat metsässä paljon okkultismia,-
melko säännöllisesti. Hänen elämänsä meni pahasti sekaisin.
Pahat henget todella vaivasivat häntä -
sekä rakkauden ja hyväksynnän puute.
Vuosia hän odotti, että tapaisi jonkun, joka auttaisi.
Ihmisten huutava tarve on koskettanut minua,-
kun he ovat etsineet pätevän auttajan apua.
Autat ihmisiä vapaaksi sisäisistä sidoksista,-
ja parantumaan sisäisesti.
Miksi teet tätä? Mikä on tarinasi?
Pidän tästä kysymyksestä, sillä minulla on oma tarinani.
Asia oli minulle shokki, iso yllätys.
En etsinyt vapauttamista, se tuli yllättäen.
Palvelin Ritvan kanssa Jumalaa Englannissa intialaisten parissa -
vuosina 75-84, siis 9 vuotta.
9 vuoden työn jälkeen jouduin -
yllättäen suureen kriisiin.
Keväällä tai kesällä 1984,-
aloin tuntea syvää uupumusta.
Eräänä päivänä lepäsin kotona makuullani.
Kun olin nousemassa ylös,-
kuulin äänen sanovan:-
"Olet hyvin sairas mies, kuolet pian syöpään."
Koska ääni tuli ollessani hyvin heikko,-
minun oli helppo uskoa, että se oli totta.
Pelko halvaannutti minut.
Uskoin täysin, että tämä oli totta.
Siitä päivästä elin pelon valtaamana.
Lääkäri tutki minut läpikotaisin.
Testeissä ei löytynyt mitään fyysistä vikaa.
Hän piti sitä vain työuupumuksena.
Uupumuksen takia päätin levätä.
Sinä vuonna kuljin pitkän tien,-
sillä aluksi, monta kuukautta,-
tunsin olevani niin hylätty.
Jumala salli kivun ja suuren kriisin kohdalleni selittämättä syytä.
Ritvan kanssa olimme aina kuulleet Jumalan puhuvan ja ohjaavan -
niin monissa asioissa. Se oli ollut etuoikeus,-
mutta tuolloin ei tullutkaan mitään selitystä,-
viisautta tai ilmestystä tilanteesta. Olin kuin hyllyllä.
Tunsin olevani torjuttu ja hylätty. Ei ollut tulevaisuuden toivoa.
Luulin, ettei Jumala käyttäisi enää minua, koska olin tarpeeton.
Tätä kesti kuukausia. Puoli välissä vuotta -
sain Graham Powellin kirjan.
Sen nimi oli "Christian Set Yourself Free".
Englanniksi siis. Nimenihän on Kristian.
Eli nimi kuului: "Kristian, vapauta itsesi".
Se oli kuin henkilökohtainen profetia. Jumala puhui,-
että pääsisin vapaaksi kriisistäni ja kivuistani vapauttamisen kautta,
mutta siihen tarvittiin myös minua itseäni.
Graham Powellin kirja löytyy myös suomeksi.
Hän kertoo, miten vapautui vakavasta masennuksesta.
Hän oppi viettämään aikaa rukouksessa.
Hän löysi keinon vapautua -
ja pitkään rukoiltuaan pääsi täysin vapaaksi.
Nyt hän on 40 vuotta vapauttanut toisia.
Hänen todistuksensa antoi toivon -
päästä pois kuoleman ansasta -
ja heikkoudesta vapauttamiseni kautta.
Ajoittain olinkin toiveikas,-
mutta usein se haihtui heti pois.
Horjuin toivon ja epätoivon välillä kuukausien ajan.
Sitten tuli positiivinen kriisi.
Uupumukseni takia en tehnyt enää lähetystyötä.
Menin raamattukouluun Etelä-Englantiin.
Graham Powell oli kouluttanut sen henkilökunnan vapauttamistyöhön.
Siellä menin kokoukseen, jossa opetettiin, miten torjunta voi -
saada kristityt otteeseensa, josta ei vapaudu ilman -
voimallista vapauttamistyötä.
Pyysin kokouksessa rukousta. Se oli nöyryyttävää, koska -
suurinosa oli 10 vuotta minua nuorempia, 18-23 vuotiaita.
Olin ollut jo 10 vuotta Herran työssä.
Avun pyytäminen heiltä oli nöyryyttävää,-
mutta olin niin epätoivoinen, ettei vaihtoehtoa ollut.
Olin kokeillut kaikkea löytämättä apua.
Pyysin siis rukousta.
Puolestani rukoileminen -
ei saanut kaikkia ongelmia katoamaan,-
mutta iso käännekohta tuli sinä iltana.
Pyhä Henki antoi lahjan.
Raamatussa sitä kutsutaan henkien erottamiseksi.
Se alkoi yllättäen toimia. Sen avulla näin -
kaikki kuoleman sanomat ja vaikutelmat vuoden ajalta.
Koin olleeni askeleen päässä kuolemasta sinä vuonna.
Elämästä ei ollut takeita.
Surin lapsiani katsoessani, että että he kasvaisivat ilman isää.
Piinaa kesti vuoden, mutta saatuani rukousta,-
aloin erottaa, mikä oli totta ja mikä valhetta kokemassani.
Tajusin, että kuoleman henki oli puhunut kuolemasta.
Jokainen paha henki tarjoaa omaa pettävää sanomaansa.
Kykenin käyttämään hengellisiä aseita, kuten Graham Powell opetti,-
murtamaan kuoleman hengen.
Se vei pari-kolme viikkoa ja muutos oli valtava.
Piina oli loppu. En kokenut painostusta kuolla.
Tulevaisuus näytti hyvältä, mieleni oli kirkas ja vapaa.
Tästä alkoi kokemukseni vapauttamisesta.
Olet kirjoittanut monta kirjaa.
Tämä on yksi niistä.
"Mitä on tapahtunut vapauttamiselle?"
Tätä oli todella mielenkiintoista lukea.
Kirjassa on paljon kiinnostavaa opetusta vapauttamisesta.
Keskustellaanpa kirjan aiheesta.
Kun puhumme Jeesuksen elämästä maan päällä,-
kuinka tärkeää hengellinen sodankäynti oli Hänelle?
Ensinnäkin Jeesus kamppaili myös itse vihollisen kanssa.
Se saavutti huippunsa,-
kun henki vei Jeesuksen 40 päiväksi erämaahan.
Raamatussa sanotaan selkeästi, että tarkoituksena oli myös,-
että paholainen saisi koetella Häntä.
Adam ja Eevakin joutuivat paholaisen koettelemiksi alussa.
He epäonnistuivat kaikin tavoin.
Jeesus "viimeisenä Adamina" kohtasi paholaisen -
omassa kamppailussaan.
Hän oli hyvin valmistautunut. Monet meistä emme ole valmiit -
kohtaamaan paholaista omakohtai- sesti. Ei, että näkisimme hänet,-
mutta on aikoja, jolloin paholainen puhuu meille, kiusaa meitä.
Jeesus oli valmistautunut siihen. Hän voitti Jumalan sana aseenaan.
Hän voitti Jumalan sanalla paholaisen valheet.
Tämä oli hänen omakohtainen kamppailunsa paholaisen kanssa.
Välittömästi tämän jälkeen Hän aloitti palvelutyönsä.
Pimeyden voimien vaivaamien ihmisten auttaminen oli tärkeä -
osa Hänen päivittäistä palvelutyötään.
Kristillisissä seurakunnissa Suomessa ja läntisessä maailmassa -
ei useimmiten ole vapauttamispalvelua.
Rakastamme opetusta, ylistystä ja palvontaa,-
ehkä sairaiden puolesta rukoilemistakin.
Puheet demoneista tai sidoksista eivät ole kovinkaan suosittua.
Mitä itse ajattattelet tästä? Onko seurakunta oikealla polulla?
Kirjassani mainitsen myös tästä.
Jos totuutta laiminlyödään, sitä on alettava korostaa,-
kunnes se on takaisin sille kuuluvalla paikalla.
Uskon Jeesuksen käyttäneen elämässään aikansa ja voimansa -
tasaisesti evankeliumin saarnaamiseen,-
opetuslapseuttamiseen ja opettami- seen, mitä seurakunnissa teemme,-
tulevien työkumppaniensa kouluttamiseen,-
mihin on seminaareja, kursseja ja raamattukouluja,-
sairaiden parantamiseen, mitä tehdään yhä paljon.
Viides alue, mihin hän paljon keskittyi,-
oli demonien ulosajaminen, niiden orjuudesta vapauttaminen.
Lännen seurakunta on puolustuskannalla -
humanismin, materialismin ja rationalismin vaikutuksesta.
Rajoitamme todellisuuden kokemisen ja ymmärtämisen järjellämme.
Ymmärtämättä millaisia ja missä demonit ovat ja mitä tekevät,-
seurauksena tämä alue on seurakunnassa heikentynyt,-
eikä sitä ymmärretä.
Sen tähden seurakunta on sysännyt sen syrjään.
Haluan kirjallani toitottaa,-
että jos Jeesukselle demonivoimien todellisuus -
oli niin tärkeä osa palvelutyötä kuin oli,-
niin meidän tulisi jäljitellä Häntä tässäkin asiassa.
Tätä palvelutyötä tulisi taas tehdä, sillä se on raamatullista.
Jeesus käytti aikaa siihen koko palvelutyönsä ajan.
Luukkaan 13. luvussa... En muista nyt jaetta.
Hän sanoi parantavansa sairaita ja ajavansa ulos riivaajia -
tänään ja huomenna, ja 3. päivänä hän saisi työnsä päätökseen.
Alusta loppuun asti hän ei tinkinyt parantamisesta ja vapauttamisesta,-
vaan oli niille omistautunut.
Tämä on otettava takaisin, koska se on laiminlyöty.
Sille on annettava nyt paljon enemmän huomiota.
Monet uskovat katsovat nyt tätä ohjelmaa.
He uskovat Jeesukseen Kristukseen,-
ja ovat saattaneet täyttyä Pyhällä Hengellä useasti,-
mutta heidän sydämensä voi yhä olla särkynyt, ja elämä sidottua.
Tai he voivat olla eri demonihenkien vaikutuksen alla.
Miten voimme uskovina vapautua niistä?
Uskon, että ensimmäinen askel on -
nöyrtyä myöntämään, että meillä on ongelma.
Jos kiellämme ongelman, emme löydä ratkaisua siihen.
Jumala ei pysty antamaan meille vastausta ja ohjausta.
Raamatussa sanotaan, että Jumala on ylpeitä vastaan,-
mutta antaa nöyrille armon. Aluksi on nöyrryttävä -
tunnustamaan, ettemme täysin ymmärrä kaikkea.
Emme tiedä, miten voittaa vihollinen -
tai miten tunnistaa hänen läsnäolonsa ja puheensa.
Nöyryys, välinpitämättömyyden tai tappion tunnustaminen -
on alku ahdingossa oleville.
Toiseksi meidän tulisi kartuttaa tietoa, lukea kirjoja,-
koska aihe ei ole niitä yksinkertaisimpia.
Paholainen pelaa peliään piiloutumalla, naamioitumalla.
Hän harjoittaa ovelaa peitetoimintaa.
Voimme helposti luulla vikamme johtuvan muusta kuin -
paholaisen aiheuttamasta ongelmasta.
Kristityt kärsivät monista ongelmista.
Demonien lisäksi on muitakin ongelmia.
Mutta jos ne ovat ongelmamme, tulee hankkia tietoa.
Eräs intialainen saarnaaja sanoi, että pelkäämme sitä,-
mistä olemme tietämättömiä. Se synnyttää paljon pelkoa.
Aiheesta on vähän opetusta tavallisille kristityille.
Ilman ymmärrystä voimme karkoittaa paholaista huutamalla.
Ei se siihen regoi. Meidän tulee ymmärtää, mitä teemme,-
tietää osuvamme kohteeseen, käyttävämme oikeita aseita.
Asiaan perehtyminen on tärkeä askel tässä prosessissa.
Ei tule edetä liian nopeasti. On valmistauduttava hyvin,-
jotta meillä olisi uskoa sekä tarkkanäköisyyttä siihen,-
mitä vastaan taistelemme.
Sitten alamme vain käyttää hengellisiä aseita.
Jeesuksen nimessä on voima. -Aamen.
Voimme nyt rukoilla.
Katsojilla on elämässä monenlaisia asioita ja ongelmia.
Pyytäisin nyt, että palvelet heitä, kun rukoilemme hetken yhdessä.
Ennen rukousta haluan sanoa, mitä sydämelläni on.
Jumala sanoi Moosekselle palavan pensaan luona -
nähneensä kansansa kyyneleet,-
ja kuulleensa Israelin huudon,-
ja tulleensa alas pelastamaan heidät.
Kun puhun vapauttamisesta, puhun Jumalan sydämestä.
Se virtaa Jumalan rakkaudesta. Nähdessään kärsimyksemme,-
Hän on myötätuntoinen ja välittää sinusta.
Hän tulee alas ja auttaa sinua, missä oletkaan nyt.
Hän ei ole välinpitämätön Jumala, kylmä- tai kovasydäminen,-
vaan lämminsydäminen. Hän haluaa auttaa sinua.
Rukoilen, että Jumala aloittaa sinussa prosessin ja avaa silmäsi,-
jotta voit maistaa lisää vapautta Jeesuksessa.
Hän kuoli ristillä hankkien täyden vapauden kaikesta,-
mikä sitoo meitä.
Rukoilen puolestasi, missä oletkaan.
Rakas Jeesus, kiitän, että annoit elämäsi ristillä puolestamme.
Kuolit sydän särkyneenä, että omamme voisi parantua.
Kärsit, että me voisimme vapautua kärsimyksistämme.
Katsomme ristinuhriisi.
Kiitämme rakkaudestasi, kuolemastasi,-
synnin ja kuoleman voittamisesta,
tuomion ja saatanan voittamisesta.
Voittosi oli täydellinen.
Rukoilen katsojien puolesta.
Anna heidän maistaa, tuntea, nähdä ja kokea -
Jeesuksen voiton ja nimen voima.
Jeesuksen nimessä tulkoon vapaus.
Tulkoon voima heidän sydämeensä ja elämäänsä -
murtamaan vihollisen työn, mikä pitää vangittuna -
pimeyteen, ahdinkoon, epätoivoon, hylkäämiseen.
Vapautan ihmiset Hänen rakkautensa ja voittonsa tähden.
Julistan vapautta Jeesuksen nimessä. Ylistän Sinua voitostasi!
Sinä voit vapauttaa jokaisen.
Kenet Poika tekee vapaaksi, on todella vapaa!
Jeesuksen nimessä murran orjuuden ikeen,-
kärsimyksen, pelon ja painostuksen ikeet.
Tulkoon Sinun tuoreutesi, vapautesi, armosi, rauhasi -
ja voimasi jokaiseen, joka kaipaa kosketustasi nyt.
Jeesuksen nimessä pyydämme tätä. Aamen.
Aamen. Kiitos, Kristian.
Asut nyt Suomessa vaimosi Ritvan kanssa.
Kierrät seurakunnissa ja palvelelet seminaareissa.
Löytyykö netistä lisätietoja?
Nettisivuni liittyvät vain kirjoihini.
www.kristiansandbooks.fi
Siellä on tietoa kirjoista, ei seminaareista.
Sitä kautta voi kuitenkin jättää viestin ja kysyä seminaareista.
Jotkut ovat suljettuja koulutusseminaareja,-
mutta jotkut ovat avoinna kaikille.
Joten ottakaa minuun yhteyttä, jos nämä kiinnostavat.
Iloitsemme siitä, että olette nyt Suomessa.
Olitte pitkään Englannissa ja monta vuotta Intiassa,-
jossa vaimosi perusti Raakel-lastenkoteja.
Jumala on tehnyt hienoja asioita.
Kiitos, että palvelette nyt Suomessa.
Suomennos: Tiina-Maria Aarnio